Source: http://teplarenzilina.sk/index.php/component/sppagebuilder/67-som-zakaznik-zt-a-s
Timestamp: 2019-01-16 09:44:49+00:00
Document Index: 5391753

Matched Legal Cases: ['§ 9', '§ 9', '§ 5', '§ 14', '§ 17', '§ 2', '§ 3']

Som zákazník ŽT, a.s.
Potrebujete zrekonštruovať Vaše tepelné zariadenie, alebo hľadáte informácie?
V rámci modernizácie a rekonštrukcie Vášho tepelného zariadenia, vieme zabezpečiť;
poradíme Vám pri výbere vhodného tepelného zariadenia
pomôžeme Vám s realizáciou a projektom
zabezpečíme technickú podporu a poradenstvo
zrealizujeme Vam tepelný audit
prevezmeme zariadenie do našej správy
Kedy začina a končí vykurovacia sezóna
Dodávku tepla podrobne opisuje Vyhláška Ministerstva hospodárstva SR č. 152/2005 Z.z., ktorá určuje obvyklý začiatok vykurovacej sezóny na 1. september a obvyklý koniec na 31. máj. Samozrejme, každý rok je iný, a teda aj vykurovanie sa reálne začína podľa počasia. V zásade platí, že teplárne začínajú dodávať teplo, keď
priemerná denná teplota vonku klesne pod 13°C aspoň dva dni po sebe a
predpoveď počasia nenasvedčuje tomu, žeby sa malo otepliť.
Denne merajú teplotu vonkajšieho prostredia v tieni o 7:00, o 14:00 a o 21:00 h a ak sú splnené spomínané podmienky, vykurujú. Rovnako, ak priemerná denná teplota aspoň dva dni po sebe stúpne nad 13°C a podľa predpovede počasia by sa nemalo ochladiť, teplárne dodávku tepla prerušia. A keďže sa na Slovensku nachádzajú oblasti s rôznymi dennými teplotami, niekde sa kúri a inde zasa neskôr.
Niekomu sa hranica 13°C môže zdať príliš nízka (v byte mu je chladno), a preto vyhláška umožňuje dodávateľovi tepla dohodnúť sa so správcom bytom (či už spoločenstvom vlastníkov bytov alebo bytovým družstvom) aj na vyššej teplote, pri ktorej má začať kúriť.
Zdroj: energieprevas.sk
Kto určuje cenu tepla
Úrad pre reguláciu sieťových odvetví ako orgán príslušný na konanie podľa § 9 ods. 1 písm. b) prvého bodu a § 9 ods. 1 písm. c) prvého bodu v spojení s § 5 ods. 6 písm. b) zákona č. 250/2012 Z. z. o regulácii v sieťových odvetviach v znení zákona č. 164/2017 Z. z. vo veci rozhodnutia, ktorým úrad schvaľuje maximálnu cenu za výrobu, distribúciu a dodávku tepla na dané obdobie rozhoduje podľa § 14 ods. 11 a 12 a § 17 ods. 2 písm. d) zákona č. 250/2012 Z. z. o regulácii v sieťových odvetviach v znení zákona č. 164/2017 Z. z. v spojení s § 2 písm. b) a § 3 písm. b) vyhlášky Úradu pre reguláciu sieťových odvetví č. 248/2016 Z. z., ktorou sa ustanovuje cenová regulácia v tepelnej energetike na návrh regulovaného subjektu.
aktuálne rozhodnutie URSO o cene tepla nájdete tu
Kto rozhoduje o odstávkach teplej vody
Rozhodnutie o odstavení teplej vody je na správcovi bytového domu (bytové družstvo).
Žilinská teplárenská dodáva teplo na výrobu teplej vody 24h denne. Jedine v prípade havárie na trase teplovodu,
alebo plánovanej odstávky je bytové družstvo informované od kedy do kedy a ktorých bytových domov sa to týka.
Ako sa určuje fixná zložka a variabilná zložka ceny tepla?
Cena tepla je dvojzložková, skladá sa z variabilnej zložky a fixnej zložky maximálnej ceny tepla s primeraným ziskom.
Variabilná zložka tvorí cca 70 % z celkovej ceny tepla a zahŕňa náklady, ktoré priamo súvisia s objemom výroby tepla. Patria sem náklady na primárne palivá (uhlie, zemný plyn, biomasa...), energie (elektrina, voda) a technologické hmoty. Variabilná zložka maximálnej ceny tepla v eurách za kilowatthodinu sa určí na objednané množstvo tepla.
Fixná zložka tvorí cca 30 % celkovej ceny tepla a zahŕňa tie náklady, ktoré priamo nesúvisia s objemom výroby, t.j. výška tých nákladov nie je ovplyvnená tým, či je v danom roku silná alebo mierna zima. Patria sem odpisy z invetícií, atesty, povinné odborné prehliadky a skúšky, revízia, opravy, audity, poplatky za znečistenie životného prostredia, mzdové náklady a iné.
Fixná zložka maximálnej ceny tepla s primeraným ziskom sa určí v eurách na kilowatt celkového regulačného príkonu.
Ako sa vypočíta regulačný príkon?
Regulačný príkon odberného miesta so spotrebou tepla na vykurovanie a spotrebou tepla v teplej úžitkovej vode sa vypočíta ako podiel skutočne dodaného množstva tepla v kilowatthodinách v roku t-2 do odberného zariadenia a počtu hodín 5300.
Pri výpočte regulačného príkonu odberného zariadenia na technologickú spotrebu vo výročných procesoch sa použije počet hodín 8000, ak sa dodávateľ a odberateľ nedohodnú inak.
Pri odbernom zariadení, v ktorom si časť tepla na vykurovanie a na prípravu teplej úžitkovej vody vyrába odberateľ tepla samostatne (tzv.doplnkové teplo), na výpočet regulačného príkonu sa použije počet hodín 2000, ak sa dodávateľ a odberateľ nedohodnú inak.
Aká by mala byť minimálna teplota teplej úžitkovej vody?
V zmysle vyhláška MH SR č. 152/2005 Z. z., ktorá určuje čas a kvalitu dodávky tepla a teplej úžitkovej vody konečnému spotrebiteľovi, je dodávateľ povinný dodávku tepla na prípravu teplej úžitkovej vody dodať tak, aby teplota teplej úžitkovej vody na výtoku u konečného spotrebiteľa bola najmenej 45 °C a najviac 55 °C.
041 5064 222
po 15 hod
0917 201 321
Marketing, zmluvy a fakturácia
peter.halama@ziltep.sk
Tel.: 041 5064 257
Fax: 041 5064 161
Rozvody a výmenníkové stanice
Martin Trúchly
martin.truchly@ziltep.sk
Tel.: 041 5064 380
Fax: 041 5064 233
Juraj Kolenčiak
kolenciakj@ziltep.sk
Tel.: 041 506 4152
Mobil: 0917 201 321
peter.kosut@ziltep.sk
Tel.: 041 5064 379